**NOTA DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| **Secțiunea 1:**  **Titlul proiectului de act normativ**  **Hotărâre**  **pentru aprobarea unor măsuri necesare derulării activității societăților prestatoare de servicii de proiectare și performanță energetică și a modelului contractului cadru de** **servicii de proiectare și performanță energetică** | | | | | | |
| **Secțiunea a 2-a:**  **Motivul emiterii actului normativ** | | | | | | |
| **2.1 Sursa proiectului de act normativ** Legea 121/2014 privind eficiența energetică, cu modificările și completările ulterioare, în acord cu Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE , prevede la art. 17 faptul că Ministerul Energiei, în colaborare cu celelalte autorităţi competente, promovează dezvoltarea pieţei serviciilor energetice şi reglementează accesul la aceasta prin instrumentele financiare, stimulentele, granturile, facilitarea împrumuturilor de la instituţiile financiar - bancare, după caz, menite să susţină proiectele de eficienţă energetică şi activitatea societăţilor de servicii energetice de tip ESCO și reprezintă o măsură de politică alternativă în domneiul eficienței energetice.De asemenea, crearea unei piețe a serviciilor energetice și implicit promovarea mecanismelor adecvate precum contractele specifice de servicii de proiectare și performanță energetică este prevăzută și în Componenta C.6 din Planul Național de Reziliență și Reformă al României – Reforma nr. 5 ”Reducerea intensității energetice a economiei prin dezvoltarea unui mecanism sustenabil de stimulare a eficienței energetice în industrie şi de creștere a rezilienței”. Acestă reformă transpusă în Jalonul nr. 127 vizează inclusiv intrarea în vigoare a cadrului legislativ care va introduce măsuri pentru a facilita investițiile în eficiență energetică în industrie.  Intre rezultatele acestei reforme se află si următoarea măsură:  ”i) va elimina obstacolele din calea calea contractelor de performanță energetică.” | | | | | | |
| **2.2 Descrierea situației actuale**  În conformitate cu prevederile art. 3 alin. (2) din Legea nr. 121/2014,cu modificările și completările ulterioare, Ministerul Energiei are responsabilitatea de a elabora cadrul legal privind aprobarea şi implementarea Contractului-cadru de performanţă energetică şi de a reglementa societăţile de servicii energetice de tip ESCO (lit. l);  Potrivit prevederilor art. 17 alin. (2) din Legea nr. 121/2014, Ministerul Energiei şi autorităţile competente sprijină funcţionarea adecvată a pieţei de servicii energetice, după caz, prin adoptarea de măsuri vizând eliminarea barierelor legislative care împiedică încheierea de contracte de performanţă energetică şi adoptarea altor modele de servicii de eficienţă energetică în vederea identificării şi/sau punerii în aplicare a măsurilor destinate economisirii de energie (lit. b).  In cadrul Anexei X la Legea nr. 121/2014 este prevăzută Lista Minimă de elemente care trebuie incluse în contractele sau în caietele de sarcini asociate privind performanţa energetică încheiate cu sectorul public.  Aceste elemente sunt următoarele:  -Lista clară şi transparentă a măsurilor privind eficienţa energetică care urmează să fie puse în aplicare sau a rezultatelor în materie de eficienţă care urmează să fie obţinute  - Economiile garantate care urmează să fie realizate prin punerea în aplicare a măsurilor contractului  - Durata şi etapele de referinţă ale contractului, termenii şi perioada de preaviz  - Lista clară şi transparentă a obligaţiilor fiecărei părţi contractante  - Data/datele de referinţă care stabileşte/stabilesc economiile realizate  - Lista clară şi transparentă a etapelor care urmează să fie efectuate pentru a se pune în aplicare măsura sau pachetul de măsuri şi, acolo unde este relevant, costurile asociate  - Obligaţia de îndeplinire în totalitate a măsurilor prevăzute în contract şi de documentare a tuturor schimbărilor efectuate pe parcursul proiectului  - Reglementările care specifică includerea cerinţelor echivalente în orice subcontractare către terţe părţi  - Afişarea clară şi transparentă a implicaţiilor financiare ale proiectului şi distribuirea contribuţiei fiecărei părţi la economiile monetare realizate, şi anume, remunerarea furnizorilor de servicii  - Dispoziţii clare şi transparente privind măsurarea şi verificarea economiilor garantate obţinute, verificările şi garanţiile privind calitatea  - Dispoziţii care clarifică procedura de abordare a condiţiilor de modificare a cadrului care afectează conţinutul şi rezultatele contractului, şi anume, modificarea preţurilor la energie, intensitatea utilizării unei instalaţii  - Informaţii detaliate privind obligaţiile fiecărei părţi contractante şi despre sancţiunile în caz de încălcare  Cel mai important element al contractelor de performanță energetică este garanția de economisire a energiei, legată de o rambursare totală a costurilor proiectului, realizată din economii de energie.  In scopul dezvoltării capacității de utilizare a acestui tip de contracte este necesară existența unui tip de contract-cadru, reglementat.  Prinacest proiect de act normativ se aprobă contractul cadru de servicii de proiectare și performanță energetică, element integrat în procedura de achiziție a managementului eficienței energetice pentru implementarea măsurilor de îmbunătățire a eficienței energetice în industrie și la nivelul unității administrativ-teritoriale și a sectoarelor municipiului București. Modelul de contract cadru stabileste continutul drepturi și obligațiilor părților în acord cu prevederile Anexei X la Legea nr. 121/2014, ale Directiva 2012/27/UE a Parlamentului European și a Consiliului și ale actelor delegate ale Comisiei Europene în materie.  De asemenea, se stabilesc etapele procedurii de contractare a serviciilor de proiectare și performanță energetică, desfășurată în industrie și la nivelul unității administrativ-teritoriale și a sectoarelor municipiului București, respectiv:  - operatorii industriali identifică necesitatea de investiții în eficiență energetică;  - operatorul industrial, unitatea administrativ-teritorială sau sectorul municipiului București identifică necesitatea de investiții, conform specificului contractului cadru de servicii de proiectare și performanță energetică, în vederea realizării de economii de energie;  - în scopul inițierii procedurii de achiziție de servicii de proiectare și performanță energetică, operatorii industriali, unitatea administrativ-teritorială sau sectorul municipiului realizează un audit energetic preliminar, care stabilește necesarul de investiție, economia lunară de energie urmare a investiției, în mod estimativ, reflectată în economia de costuri lunară, rezultând valoarea achiziției solicitate, elemente integrate în documentația de atribuire (caietul de sarcini);  - inițierea achiziției se poate realiza în temeiul art. 3 alin. (1) lit. c), art. 24 și art. 25 din Legea nr. 98/2016 privind achiziţiile publice, cu modificările și completările ulterioare;  - documentația de achiziție nu cuprinde contractul cadru de servicii de proiectare și performanță energetică, clauzele acestuia urmând a fi negociate, iar contractul semnat ulterior încheierii procedurii de achiziție;  - societatea prestatoare de servicii de proiectare și performanță energetică, ESCO, căreia i-a fost atribuit contractul de achiziție publică, negociază clauzele contractuale și semnează contractul cadru de servicii de proiectare și performanță energetică, cu unitatea administrativ-teritorială sau sectorul municipiului;  - anterior semnării contractului cadru de servicii de proiectare și performanță energetică, societatea ESCO va realiza un audit energetic estimativ, pentru a ajusta elementele de economie de energie și categoriile/standardele echipamentelor cuprinse în documentația de achiziție, respectând componenta de cost, respectiv valoarea totală angajată a contractului de achiziție.  De asemenea este necesară includerea în Clasificarea activităţilor din economia naţională - CAEN cu modificările și completările ulterioare, a activității de prestare servicii de proiectare și performanță energetică a societăților ESCO, în scopul identificării activității economice a acestora și reglementarea modalității de avizare a acestor entități de către Ministerul Energiei, în calitate de autoritate competentă. | | | | | | |
| 2.3 Schimbări preconizate  Proiectul de act normativ își propune aprobarea contractului cadru de servicii de proiectare și performanță energetică, element integrat în procedura de achiziție a managementului eficienței energetice pentru implementarea măsurilor de îmbunătățire a eficienței energetice în industrie și la nivelul operatorului industrial, unității administrativ-teritoriale și al sectoarelor municipiului București care este prevăzut în anexa nr. 1 la prezenta hotărâre.  Societatea prestatoare de servicii de proiectare și performanță energetică, ESCO, căreia i-a fost atribuit contractul de achiziție publică, negociază clauzele contractuale și semnează contractul-cadru de servicii de proiectare și performanță energetică, cu operatorul industrial, unitatea administrativ-teritorială sau sectorul municipiului București.  Anterior semnării contractului-cadru de servicii de proiectare și performanță energetică, societatea ESCO va realiza un audit energetic estimativ conform Ghidului de realizare a procedurii de achiziție a managementului eficienței energetice pentru implementarea măsurilor de îmbunătățire a eficienței energetice, prevăzut în anexa nr. 2 la prezenta hotărâre, pentru a ajusta elementele de economie de energie și categoriile/standardele echipamentelor cuprinse în documentația de achiziție, respectând componenta de cost, respectiv valoarea totală angajată a contractului de achiziție.  Se autorizează Institutul Național de Statistică, să completeze, cu respectarea prevederilor art. 5 din Hotărârea Guvernului nr. 656/1997, privind aprobarea Clasificarea activităţilor din economia naţională - CAEN cu modificările și completările ulterioare, în termen de 30 de zile de la data intrării în vigoare a prezentei hotărâri, să introducă activitatea de prestare servicii de proiectare și performanță energetică a societăților ESCO în lista activităților din economia națională, în scopul identificării activității economice a acestora.  Se stabileste documentatia si procedura de autorizare a societăților ESCO.  Se aprobă constituirea unui comitet consultativ, Comitetul de Monitorizare a Contractului de servicii de proiectare și performanță energetică și monitorizarea activității societăților ESCO, în componența căruia sunt nominalizați reprezentanți cu profil energetic, tehnic și reprezentanți ai Ministerului Energiei.  Atribuțiile Comitetului de Monitorizare a Contractului de servicii de proiectare și performanță energetică și monitorizarea activității societăților ESCO se stabilesc prin ordin al ministrului energiei, emis în termen de 60 de zile de la data intrării în vigoare a prezentei hotărâri. | | | | | | |
| 2.4 Alte informații \*)  **Nu este cazul** | | | | | | |
| **Secțiunea a 3-a:**  **Impactul socioeconomic \*\*)** | | | | | | |
| 3.1 Descrierea generală a beneficiilor și costurilor estimate ca urmare a intrării în vigoare a actului normativ  Prezentul proiect de act normativ contribuie la facilitarea realizării investițiilor în eficienta energetică. | | | | | | |
| 3.2 Impactul social  Nu este cazul. | | | | | | |
| 3.3 Impactul asupra drepturilor și libertăților fundamentale ale omului  Nu este cazul. | | | | | | |
| 3.4 Impactul macroeconomic | | | | | | |
| 3.4.1 Impactul asupra economiei și asupra principalilor indicatori macroeconomici  Prin facilitarea investițiilor în eficiența energetică contribuie la îmbunătățirea indicatorilor macroeconomici aferenți consumului de energie electrică și al altor combustibili. | | | | | | |
| 3.4.2 Impactul asupra mediului concurențial si domeniul ajutoarelor de stat  Nu este cazul. | | | | | | |
| 3.5. Impactul asupra mediului de afaceri  Nu se aplică. | | | | | | |
| 3.6 Impactul asupra mediului înconjurător  Prezentul proiect de act normativ contribuie la reducerea consumului de energie și, implicit, la obținerea emisiilor de dioxid decarbon, dat fiind că măsurile de eficiență energetică au ca vector rezultant un impact pozitiv asupra mediului. | | | | | | |
| 3.7 Evaluarea costurilor și beneficiilor din perspectiva inovării și digitalizării  Nu este cazul | | | | | | |
| 3.8 Evaluarea costurilor și beneficiilor din perspectiva dezvoltării durabile  **-** Contribuie la Obiectivul de Dezvoltare Durabilă nr. 7 – energie curate și la prețuri accesibile, și la ținta nr. 1 – Până în 2030, asigurarea accesului universal la servicii energetice accesibile, sigure și moderne.” | | | | | | |
| 3.9 Alte informații  **-** | | | | | | |
| **Secțiunea a 4-a**  **Impactul financiar asupra bugetului general consolidat atât pe termen scurt, pentru anul curent, cât și pe termen lung (pe 5 ani), inclusiv informații cu privire la cheltuieli și venituri.\*\*\*)** | | | | | | |
| - în mii lei (RON) - | | | | | | |
| **Indicatori** | **Anul curent** | **Următorii patru ani** | | | | **Media pe cinci ani** |
| 1 | 2 | 3 | 4 | 5 | 6 | 7 |
| 4.1 Modificări ale veniturilor bugetare, plus/minus, din care: | **-** | **-** | **-** | **-** | **-** | **-** |
| a) buget de stat, din acesta:  i. impozit pe profit  ii. impozit pe venit | **-** | **-** | **-** | **-** | **-** | **-** |
| b) bugete locale  i. impozit pe profit | **-** | **-** | **-** | **-** | **-** | **-** |
| c) bugetul asigurărilor sociale de stat:  i. contribuții de asigurări | **-** | **-** | **-** | **-** | **-** | **-** |
| d) alte tipuri de venituri  (se va menționa natura acestora) | **-** | **-** | **-** | **-** | **-** | **-** |
| 4.2 Modificări ale cheltuielilor bugetare, plus/minus, din care: | **-** | **-** | **-** | **-** | **-** | **-** |
| a) buget de stat, din acesta:   1. cheltuieli de personal   bunuri și servicii | **-** | **-** | **-** | **-** | **-** | **-** |
| b) bugete locale:   1. cheltuieli de personal 2. bunuri și servicii | **-** | **-** | **-** | **-** | **-** | **-** |
| c) bugetul asigurărilor sociale de stat:   1. cheltuieli de personal   bunuri și servicii | **-** | **-** | **-** | **-** | **-** | **-** |
| d) alte tipuri de cheltuieli  (se va menționa natura acestora) | **-** | **-** | **-** | **-** | **-** | **-** |
| 4.3 Impact financiar, plus/minus, din care:  a)buget de stat | **-** | **-** | **-** | **-** | **-** | **-** |
| 4.3 Impact financiar, plus/minus, din care:  a)buget de stat | **-** | **-** | **-** | **-** | **-** | **-** |
| b) bugete locale | **-** | **-** | **-** | **-** | **-** | **-** |
| 4.4 Propuneri pentru acoperirea creșterii cheltuielilor bugetare | **-** | **-** | **-** | **-** | **-** | **-** |
| 4.5 Propuneri pentru a compensa reducerea veniturilor bugetare | **-** | **-** | **-** | **-** | **-** | **-** |
| 4.6 Calcule detaliate privind fundamentarea modificărilor veniturilor și/sau cheltuielilor bugetare | **-** | **-** | **-** | **-** | **-** | **-** |
| 4.7 Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:  a) fișa financiară prevăzută la art.15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată;  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară.  **Nu este cazul.** | | | | | | |
| 4.8 Alte informații  **Nu este cazul.** | | | | | | |
| **Secțiunea a 5-a:**  **Efectele proiectului de act normativ asupra legislației în vigoare** | | | | | | |
| 5.1 Măsuri normative necesare pentru aplicarea prevederilor proiectului de act normativ | | | | | | |
| 5.2 Impactul asupra legislației in domeniul achizițiilor publice  Proiectul de act normativ face trimitere la respectarea legislației în materia achizițiilor publice. | | | | | | |
| 5.3 Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE). Prezentul act normativ este elaborat cu respectarea Directivei 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE. | | | | | | |
| 5.3.1 Măsuri normative necesare transpunerii directivelor UE | | | | | | |
| 5.3.2 Măsuri normative necesare aplicării actelor legislative UE | | | | | | |
| 5.4 Hotărâri ale Curții de Justiție a Uniunii Europene | | | | | | |
| 5.5 Alte acte normative și/sau documente internaționale din care decurg angajamente asumate  Proiectul de act normativ nu se referă la acest subiect. | | | | | | |
| 5.6. Alte informații  Nu au fost identificate. | | | | | | |
| **Secțiunea a 6-a:**  **Consultările efectuate în vederea elaborării proiectului de act normativ** | | | | | | |
| 6.1 Informații privind neaplicarea procedurii de participare la elaborarea actelor normative  Nu este cazul. | | | | | | |
| 6.2 Informații privind procesul de consultare cu organizații neguvernamentale, institute de cercetare și alte organisme implicate.  ANAP, Societatea Auditorilor și Managerilor Energetici din România (SAMER), Electrocentrale București S.A., ESCOROM, Universitatea Politehnică București. | | | | | | |
| 6.3 Informații despre consultările organizate cu autoritățile administrației publice locale  Potrivit HG nr. 635/2022 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative se realizează consultarea structurilor asociative. | | | | | | |
| 6.4 Informații privind puncte de vedere/opinii emise de organisme consultative constituite prin acte normative  Au fost analizate observațiile primite în timpul consultărilor și preluate cele pertinente. | | | | | | |
| 6.5 Informații privind avizarea de către:  a)Consiliul Legislativ  b)Consiliul Suprem de Apărare a Țării  c)Consiliul Economic și Social - se solicita avizul acestei instituții  d)Consiliul Concurenței – se solicita avizul acestei instituții  e)Curtea de Conturi  Prezentul proiect de act normativ este supus avizării Consiliului Legislativ. | | | | | | |
| 6.6 Alte informații  Nu au fost identificate. | | | | | | |
| **Secțiunea a 7-a:**  **Activități de informare publică privind elaborarea și implementarea proiectului de act normativ** | | | | | | |
| * 1. Informarea societății civile cu privire la elaborarea proiectului de act normativ   Proiectul de act normativ este supus procedurilor de transparență decizională. Acesta a fost postat pe website-ul Ministerului Energiei in data de 10 noiembrie 2023. | | | | | | |
| 7.2 Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice.  Proiectul de act normativ nu se referă la acest subiect. | | | | | | |
| 7.3 Alte informații  Nu au fost identificate. | | | | | | |
| **Secțiunea a 8-a:**  **Măsuri privind implementarea, monitorizarea și evaluarea proiectului de act normativ** | | | | | | |
| 8.1 Măsurile de punere în aplicare a proiectului de act normativ  Emiterea, in termen de 30 de zile de la data intrării în vigoare a hotărârii, de către Institutul Național de Statistica a ordinului prevăzut la art. 5 din hotărâre.  Emiterea de către Ministerul Energiei, in termen de 60 de zile de la data intrării în vigoare a hotărârii, a ordinului prevăzut la art. 8 alin. (2) din hotărâre. | | | | | | |
| 8.2 Alte informații  Nu au fost identificate. | | | | | | |

Față de cele prezentate mai sus, a fost elaborat prezentul proiect de **hotărâre pentru aprobarea unor măsuri necesare derulării activității societăților prestatoare de servicii de proiectare și performanță energetică și a modelului contractului cadru de servicii de proiectare și performanță energetică,** pe care, dacă sunteți de acord, vă rugăm să îl adoptați.

|  |  |
| --- | --- |
| **MINISTRUL ENERGIEI**  **Sebastian-Ioan BURDUJA**  **AVIZĂM:** | |
| **MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI**  **Adrian Ioan VEȘTEA** | **MINISTRUL MEDIULUI, APELOR ȘI PĂDURILOR**  **Mircea FECHET** |
| **MINISTRUL ECONOMIEI, ANTREPRENORIATULUI ȘI TURISMULUI**  **Ștefan-Radu OPREA** | **MINISTRUL FINANȚELOR**  **Marcel-Ioan BOLOȘ** |
| **PREȘEDINTELE AGENȚIEI NAȚIONALE PENTRU ACHIZIȚII PUBLICE**  **Iuliana FECLISTOV** | |
| **PREȘEDINTELE INSTITUTULUI NAȚIONAL DE STATISTICĂ**  **Tudorel ANDREI**  **PREȘEDINTELE AUTORITĂȚII NAȚIONALE DE REGLEMENTARE ÎN DOMENIUL ENERGIEI**  **George-Sergiu NICULESCU**  **MINISTRUL JUSTIŢIEI**  **Alina-Ștefania GORGHIU** | |